Sacrosanctæ Dei æcclesiæ quæ est in honore beatorum apostolorum Petri et Pauli, ego igitur Stephanus dono, pro remedio animarum Vuaralfi et Blismodis, aliquid ex rebus ipsorum Sancto Petro, quæ sunt site in pago Maticensi, in villa Marfontanas, hoc est unum mansum indominicatum, ubi Constantinus stat, et quicquid ad ipsum mansum aspicit vel aspicere videtur, quesitum ad integrum, totum adinquisitum, hoc sunt vineis, pratis, campis. Dono etiam supradictum servum Constantium, cum uxore et infantibus suis, et faciant monachi Sancti Petri quod voluerint ab hodierno et deinceps. Actum Aionna villa publice. S. Stephani, qui fieri et firmare rogavit. S. Raunaldi. S. Lanberti. S. Maunerii. S. item Lanberti. S. Beliardis. S. Fredeberti. S. Rannaldi. Data mense februario, regnante Rodberto rege anno II. Ebrardus levita scribsit.